C 476/20
SK
Úradný vestník Európskej únie
15.12.2022
Článok 3 Oblasti podpory Na dosiahnutie svojich cieľov musí nástroj podporovať najmä: a) pokrytie finančných potrieb Ukrajiny v záujme udržania makrofinančnej stability krajiny; b) obnovu, napríklad v súvislosti s obnovením kritickej infraštruktúry, ako je energetická infraštruktúra, vodovodné systémy, dopravné siete, vnútroštátne cesty alebo mosty, alebo v strategických hospodárskych odvetviach a sociálnej infraštruktúre, ako sú zdravotnícke zariadenia, školy a bývanie pre presídlené osoby vrátane dočasného a sociálneho ubytovania; c) odvetvové a inštitucionálne reformy vrátane reformy v oblasti boja proti korupcii a reformy súdnictva, rešpektovanie zásady právneho štátu, dobrú správa vecí verejných a modernizáciu celoštátnych a miestnych inštitúcií; d) prípravu rekonštrukcie Ukrajiny; e) podporu zosúladenia regulačného rámca Ukrajiny s regulačným rámcom Únie a integráciu Ukrajiny do jednotného trhu, ako aj posilnenie hospodárskeho rozvoja a zlepšenie konkurencieschopnosti; f) posilnenie administratívnych kapacít Ukrajiny vhodnými prostriedkami vrátane použitia technickej pomoci.
Článok 4 Dostupná podpora v rámci nástroja 1.
V rámci nástroja sa s výhradou článku 5 sprístupní podpora vo forme úverov, ktorej objem predstavuje až 18 000 000 000 EUR na obdobie od 1. januára 2023 do 31. decembra 2023 s možným vyplácaním do 31. marca 2024.
Uvedená podpora sa sprístupní postupne, keď záruky členských štátov nadobudnú platnosť v súlade s článkom 5 ods.
4, pričom nikdy neprevyšuje sumy kryté týmito dohodami o záruke.
Odo dňa začatia uplatňovania zmeny nariadenia (EÚ, Euratom) 2020/2093 alebo jeho nadväzujúceho nariadenia, ktorým sa poskytuje záruka za úvery uvedené v prvom pododseku tohto odseku v rámci rozpočtu Únie nad rámec stropov viacročného finančného rámca a do výšky stropov uvedených v článku 3 ods.
1 a 2 rozhodnutia (EÚ, Euratom) 2020/2053, sa však druhý pododsek tohto odseku prestane uplatňovať a podpora uvedená v prvom pododseku tohto odseku sa sprístupní v plnej výške. 2.
Na základe článku 7 ods.
1 je v rámci nástroja dostupná aj dodatočná podpora na obdobie od 1. januára 2023 do 31. decembra 2027 na krytie výdavkov podľa článku 17.
Na základe článku 7 ods.
1 môže byť táto dodatočná podpora dostupná aj po 31. decembri 2027. 3.
Dodatočné sumy dostupné v súlade s článkom 7 ods.
2 a 4 tohto nariadenia sa môžu poskytnúť ako nenávratná podpora v prípadoch, keď sa tak stanovuje v memorande o porozumení, ktoré sa má uzavrieť v súlade s článkom 9 tohto nariadenia alebo v súlade s nariadeniami (EÚ) 2021/947 a (ES) č. 1257/96 s cieľom financovať opatrenia, ktorými sa dosahujú ciele uvedené v článku 2 ods.
2 písm.
b) a c) tohto nariadenia, a to v súlade s pravidlami uvedených nariadení. 4.
Zo súm uvedených v odseku 3 sa môžu hradiť výdavky na podporu vykonávania nástroja a na dosahovanie jeho cieľov vrátane administratívnej podpory súvisiacej s prípravnými, následnými, monitorovacími, kontrolnými, audítorskými a hodnotiacimi činnosťami, ktoré sú potrebné na toto vykonávanie, ako aj výdavky v ústrediach a delegáciách Únie na administratívnu a koordinačnú podporu potrebnú pre nástroj a na riadenie operácií financovaných v rámci nástroja vrátane informačných a komunikačných činností a systémov informačných technológií na úrovní inštitúcií.